Viime kerralla kenties pian palkitussa sarjassamme -
näytin miten esi-isämme kävivät läpi äkillisen hengellisen herätyksen -
kuten Carol-tätini.
Carolin tavoin he seurasivat jänniä guruja.
Mutta toisin kuin hän, he eivät jättäneet aviomiestään,
elääkseen walesilaisella maatilalla kahdeksan muun naisen rinnalla.
En voi kertoa lisää, sillä Walesin poliisin tutkinta on yhä käynnissä.
Maailma muuttui, kun uskontojen sanoma suvaitsevaisuudesta ja anteeksiannosta -
innoitti ihmiskuntaa taistelemaan kuin rotat kengässä satojen vuosien ajan.
Mutta pian maailman tajunta laajentuisi,
ja lopulta räjähtäisi toisenlaisen korkeamman kutsumuksen myötä.
Ihmiskunta kokisi renessanssin -
renessanssin aikana,
tällä planeetalla, jota käytämme vielä tänäkin päivänä.
Kimaltelevalla avaruuskivellä, jota kutsutaan Maaksi.
On vuosi 1440. Ei nyt, mutta silloin, vuonna 1440.
Uusi keksintö sytyttäisi mahdollisuuksien kipinän.
Satoja vuosia aiemmin kiinalaiset olivat keksineet kirjapainotaidon.
Eurooppalaiset vähät välittivät siitä, kunnes se keksittiin uudelleen -
saksalaisen Juha-Stefu Gutenbergin toimesta.
Gutenbergin kirjapaino oli ensimmäinen laatuaan, paitsi Kiinassa.
Oliko painokoneella merkittävää vaikutusta mihinkään tärkeään?
Jos Gutenberg ei olisi keksinyt kirjapainoa,
jonka myötä ideoita voitiin levittää kaikkialle maailmaan,
kulttuurimme ei olisi kehittynyt samalla tavalla.
Hän on siis monella tapaa luonut modernin maailmamme.
Sekö on sinusta merkittävää?
Ensimmäinen Gutenbergin painama kirja oli Raamattu.
Jumalan sanan lisäksi -
painokone levitti tiedemiesten, filosofien ja lopulta Dan Brownin sanaa.
DA VINCI -KOODI
Uusien kirjojen kirjoittaminen vie aikaa, joten pitääkseen painokoneet käynnissä -
ihmiset alkoivat etsiä vanhaa materiaalia, jota voisi julkaista uudelleen.
Siten antiikin Kreikan filosofia palasi muotiin ja räjäytti ihmisten tajunnan.
Siihen aikaan elämä oli yhtä harmaa ja iloton kuin setäni Martin.
Ainoat harrastukset olivat raataminen, ruttoon kuoleminen, kidutetuksi tuleminen.
Ihmiset eivät tienneet mistään muusta.
Heille kreikkalainen filosofia ei siis ollut tylsää, kuten nykyään,
vaan tajuntaa laajentava kokemus, mikä muutti heidän käsitystään itsestään.
Kuten kun kaverini Paul söi ketamiinileivoksia -
ja luuli, että hänellä oli telepaattinen yhteys telkkarin eläimiin.
Mutta siinä missä Paul päätyi osastohoitoon,
meidän esi-isämme muuttivat maailmaa.
Tämä on "Florence".
Italialaiset kutsuvat sitä Firenzeksi, etteivät turistit löytäisi sitä.
Mutta tämä on oikea paikka, sillä tarkistimme asian kartalta.
Nykyään Firenze näyttää epämääräiseltä sotkulta, mutta 1400-luvulla -
se oli ennennäkemättömän taiteellisen ja kulttuurisen ilmiön keskus.
Mikä "renesoossi" oli?
Oliko se 1500-luvun ketsuppi?
Renessanssi tulee ranskan sanasta "renaissance".
Naissance tarkoittaa syntymää. Sitä pidettiin siis uudelleensyntymisenä.
Se ei siis ole mauste. -Ei tietääkseni.
Millaisia kastikkeita siihen aikaa käytettiin?
Nyt mennään kulinaarisen historian puolelle.
En ole perehtynyt kastikkeiden historiaan.
Et siis ole se kastiketyyppi?
En ole varsinaisesti kastikeihminen.
Koko haastattelu pitää miettiä uudelleen.
Renessanssin aikana -
Firenze tuotti taiteilijoita, jotka ensi kertaa historiassa -
kykenivät luomaan katselemisen arvoisia maalauksia.
Yksi parhaista maalaussepistä oli Botticelli.
Mikä tämä maalaus on?
Tämä on Alessandro Botticellin "Venuksen syntymä".
Renessanssin suurimpia taideteoksia.
Näyttikö Venuksen syntymä todella tältä?
Maalaus kuvaa myyttistä hahmoa, joten se on vertauskuvallinen.
Idea jumalattaresta,
joka pikemminkin tulee olemassaoloon kuin syntyy.
Hänen kaulansa on hyvin pitkä.
Oliko hän osaksi kirahvi, vai eikö Botticelli osannut maalata kauloja?
Hänen kaulansa…
Botticelli teki kaulasta pitkän kauneuden merkiksi.
Havaitsin virheen. Tuo puhaltaa, ja Venuksen hiukset hulmuavat,
mutta nämä puut eivät liiku yhtään.
Nuo ihmiset on photoshopattu kuvaan. Se on feikki.
Eräät tekivät 3D-maalauksia, tai veistoksia.
Kuuluisin esimerkki on tämä hyvin alaston mies
"Michelangelo Daavid".
Jos katsoo ohi pienten marmorikuulien, huomaa valtavan määrän yksityiskohtia
joka puolella Michelangelon kehoa. Silmissä on pupillit, kuten Furbyssä.
Lihakset ovat hyvin yksityiskohtaiset. Katsokaa vatsalihaksia.
Kuntosalit ovat siis huuhaata, sillä niitä ei ollut siihen aikaan.
Käsissä on realistisia suonia, jotka kuljettavat patsasverta sormiin.
Kaikista näistä yksityiskohdista huolimatta
takaosan tarkastus paljastaa, että hänellä ei ole anusta.
Pöyristyttävä puute.
Ehkä kuvanveistäjä nolostui,
tai ehkä malli joutui lähtemään etuajassa, tai ehkä tällä ei ollut anusta.
Renessanssin kiistaton mestari oli ihminen nimeltä Leonardo da Vinci.
Tämä on "Vitruviuksen mies".
Se on Leonardon noin vuonna 1490 tekemä piirros.
Mitä varten hän piirsi sen?
Mikä sen tarkoitus on?
Leonardo halusi tietää,
miten ihmiskehon mittasuhteet hahmotellaan.
Näethän sinäkin hänen vehkeensä? En kai vain kuvittele?
Onko olemassa alushousuversiota? -Ei ole.
Oliko tuo hänestä ookoo? Aika rivoa.
Ei ole.
Koska ihmiskehohan on kaunis.
Katso nyt tuota kyrpää. Ei se ole kaunis.
Katso nyt sitä.
Leonardo piirsi valtavasti keksintöjä, jotka olivat vuosia aikaansa edellä.
Mikä tuo on?
Lentävä kone. Se on kuin helikopteri.
Ei näytä kovin vakuuttavalta.
Kaverini Paul keksi juoksumaton kihlattunsa lemmikkikäärmeelle.
Hänen hahmotelmansa olivat paljon vakuuttavampia, ja hän veti sieniä.
Prototyyppi tosin repi käärmeen pään irti.
Pahin päätös synttäreille ikinä.
Hänen keksintönsä olivat yksi asia,
mutta Leonardo da Vinci tunnetaan parhaiten maalauksistaan.
Tämä on "Mona Lisa", todellinen maalaus, joka on olemassa maailmassamme.
Mona Lisan enigmaattinen hahmo vetää ihmisiä puoleensa.
Hän kuvastaa sitä, ettei koskaan tiedä, mitä naisten päässä liikkuu.
Mona Lisa herättää paljon kysymyksiä. Kuka hän on? Miksi hän hymyilee?
Piteleekö hän ilmapalloa polvien välissä? Jos pitelee, minkä värinen se on?
Onko hänellä poikaystävää? Mikä hänen nimensä on?
Mitä hänen polvien välissä on? Miten saamme sen selville?
Se on mahdotonta.
Ja siksi ihmiset palaavat joka vuosi tuijottamaan häntä ja ihmettelemään.
Sitten he menevät kotiin.
Da Vincin maalaukset näyttivät ookoolta -
ja esittelivät sen ajan uraauurtavia tekniikoita.
Ennen renessanssia muiden taiteilijoiden maalaukset olivat vääristynyttä 2D:tä.
Taiteilijoilta puuttui näet oikea perspektiivi.
Kuin Paul, joka mottasi tarjoilijaa, koska tämä pudotti hänen piirakkansa.
Katsokaa tätä 1300-luvun maalausta Jeesuksen teekesteistä.
Mittasuhteet ovat pielessä, huone on liiskaantunut
kuin kaikki tapahtuisi pahvilaatikon kannessa.
Jeesus on tuplasti isompi kuin muut.
Hän näyttää nauttivan intiimistä illallisesta koulupoikien kanssa.
Ja mitä nuo ovat? Kulhoja vai näkinkenkiä?
Surkeaa ammattitaitoa. Häpeällistä. Tuon ei pitäisi olla museossa.
Mutta da Vincin versio samasta maalauksesta on eri juttu.
Hän osasi perspektivoida ihan perkeleesti.
Katsokaa "Pyhän ehtoollisen" seinien ja pöydän kulmia.
Sitä voi melkein ryömiä sen sisälle ja kavaltaa Jeesus itse.
Perspektiivi oli ihmistaiteelle valtava harppaus,
joka on verrattavissa "Crash Bandicootin" julkaisuun.
Renessanssi oli kieltämättä iso juttu sivilisaatiolle.
Asiantuntijat päättäkööt, miten tärkeä se oli.
Mikä oli kulttuurisesti merkittävämpi:
Renessanssi vai Beyoncén "Single Ladies"?
Kummallakin on oma tyylikautensa ja aikansa.
Pidän Beyoncésta, mutta renessanssi pyrki uudistamaan koko kulttuuria.
En usko, että Beyoncé on yhtä kunnianhimoinen.
Eli muutaman valkoisen heteromiehen työ päihittää Beyoncén?
Sitäkö sanot kameran edessä?
Renessanssi saattoi laajentaa ihmisten tajuntaa,
mutta heillä ei ollut tällaisia opettavaisia ohjelmia,
ja olivat suurelta osin tietämättömiä planeetastamme.
Kysy keskiajan talonpojalta Amerikasta, niin saat häneltä tyhjän katseen.
Tai ruton.
Koska silloin maailmankartta näytti tältä.
Löydetyistä maista koostuva sotkuinen möykky. Amerikkaa ei näkynyt missään.
Mutta yksi mies muutti kaiken sen.
Italialainen merimies ja etsivä Christopher Columbo.
Columbo luuli, että jos purjehtii reunalle ilmestyy toiselle puolelle kuin Pac-Man.
Se olisi oikotie Intiaan, ja samalla hän karistaisi aaveet.
Se oli valtava riski. Jos Columbo oli oikeassa, hänestä tulisi miljonääri.
Jos hän oli väärässä, hänestä tulisi naurunaihe. Kuollut sellainen.
Mutta hän hyväksyi sen ja lähti matkaan.
Columbo ei löytänyt Intiaa,
mutta lopulta hän törmäsi uuteen maailmaan.
Planeetta Maa, osa kaksi, alias Amerikka.
Ennen pitkää muut seurasivat hänen vanavedessään.
Tämä on Plymouth.
Vuonna 1620 tänne kerääntyi ryhmä parempaa elämää etsiviä pyhiinvaeltajia.
Se ei ollut yllättävää, koska kuten sanoin, tämä on Plymouth.
Pyhiinvaeltajat menivät vesiautoon, veneeseen tai tähtilaiva Mayfloweriin,
purjehtivat yli tämän piirustuksen Atlantin valtamerestä
ja päätyivät toiselle puolelle, Plymouthiin.
He olivat varmasti murtuneita.
Onneksi tämä Plymouth oli ihan eri paikka.
Aluksi uudisasukkaiden elämä uudessa maailmassa oli rankkaa.
Onneksi alkuperäiskansat näyttivät, miten maissia viljeltiin ja mistä sai kalaa.
Vastineeksi uudisasukkaat antoivat alkuperäiskansoille isorokon.
Uudisasukkaat eivät unohtaneet intiaanien hyvää tekoa,
vaikka sivuuttivatkin sen teurastaessaan heitä vuosia myöhemmin.
Kun uudessa maailmassa tapahtui suuria muutoksia,
vanhassa maailmassa tehtiin kiistelty läpimurto.
1600-luvun alussa tämä tiedemies naurettavissa kuteissaan -
on muuttamassa ihmiskunnan maailmankuvaa.
Hänen nimensä on Galileo,
yksi historian harvoista kuuluisuuksista, jotka tunnetaan vain yhdellä nimellä.
Kuten Churchill, Pepsi tai Karvinen.
Galileon koko nimi oli Galileo Figaro Magnifico, eikö vain?
En ole varma, pitääkö se paikkansa.
Mutta niinhän "Dominican Rhapsodyssa" sanotaan.
Tarkoitatko "Bohemian Rhapsodya"?
Mikä hänen nimensä sitten oli? -Uskoakseni se oli Galileo Galilei.
Galileo Galilei? -Niin.
Se on kuin minun nimeni olisi Philomena Philomenie.
Pidän siitä.
Galileon teleskoopilla näki jopa, kun ihmiset riisuutuivat auringolla.
Helkkari! Tämä saa kaiken näyttämään valtavalta.
Kokeilitko tätä? Se on uskomaton.
Miten teit sen? Oletko oikea Galileo vai näyttelijä?
Oliko oikealla muita kiireitä?
Galileon astronominen viisastelu -
johti niin järkyttävään löytöön, että paavi paskoi housuun.
Vanhan testamentin mukaan aurinko kiertää Maata, ei toisinpäin.
Kirkon mielestä Galileo kutsui Raamattua valehtelijaksi.
Maltillinen kirkko toimi kristillisesti syyttäen häntä harhaopista -
ja todeten hänet syylliseksi näytösoikeudenkäynnissä.
Galileo tuomittiin kotiarestiin loppuelämäkseen -
planeetalla, jota kiersi aurinko.
Kirkon mielestä aurinko kiersi Maata,
mutta Galileon mielestä Maa kiersi aurinkoa.
Kenen puolella me olemme?
Olemme ehdottomasti Galileon puolella. Nykyään kirkkokin on.
Onko mahdollista, että aurinko ja Maa kiertävät toisiaan?
Silloin kaikki olisivat iloisia. Mitä jos vain sovitaan niin?
Jos hän olisi keksinyt kuolemattomuuskoneen -
turhan teleskoopin sijaan,
Galileo olisi voinut nähdä ideansa hyväksymisen itse.
Ikävä kyllä hän ei ollut niin älykäs.
Filosofian maailma laajeni myös kiitos suurten ajattelijoiden, kuten tämä mies.
Kuka oli Jim Des Cartes?
En tiedä, kuka Jim Des Cartes oli,
mutta tiedän, että René Descartesia pidetään nykyfilosofian perustajana.
Mitä hän tarkoitti, kun hän sanoi: "Ajattelen, siis olen"?
Descartes tarkoitti,
että itsetiedostus,
ja itsetietoisuus -
oli ihmisidentiteetille ominaisin piirre.
Eli minä olen, koska ajattelen, mutta entä muut ihmiset?
Ajattelevatko he, siis ovatko he? Miten voin tietää, ajattelevatko he?
Vai ajattelenko vain, että he ovat, koska he ajattelevat,
ja oikeasti he eivät ole todellisia, ja minä vain ajattelen, että he ovat.
Ajatteletko, siis oletko juuri nyt?
En haluaisi sanoa, että olemassaoloni riippuu ajatuksestani,
mutta Descartes ei yritäkään väittää sitä.
Onko mahdollista ajatella olevansa joku muu?
Jos ajattelen tosi kovasti, että olen Eddie Murphy,
voinko muuttua häneksi?
Muuttuuko hän silloin minuksi,
vai katoaako hän?
Ottiko Des Cartes näistä asioista selvää?
Descartes ei tietääkseni ole käsitellyt sitä aihetta.
Miksi ei?
Descartes innoitti järjen ja tiedon liikettä, jota kutsuttiin valistukseksi.
Sen aikana metroseksuaalien elitistien esseet -
laajensivat ihmiskunnan näköpiiriä. Vastaavaan on yltänyt vain -
vuoden 1989 belgialainen teknohymni "Pump Up the Jam".
Video perustuu Oscar-voittaja William Goldmanin 72-sivuiseen käsikirjoitukseen
Technotronicin nimi tulee sanoista "techno", joka on tanssimusiikin suuntaus,
ja sanasta "tronic", joka tarkoittaa "tronicia"
Alkuperäisen 12-tuumaisen vinyylisinglen mukana tuli hevonen.
28. joulukuuta 1879 klo 19.16 Tayn rautatiesilta sortui -
junan ylittäessä sitä. 60 matkustajaa kuoli.
Mies tämän maalauksen sisällä on valistusfilosofi Jean-Jacques Rousseau.
Nimi on niin ranskalainen, että se voisi yhtä hyvin olla Pierre Baguette.
Mutta ei ole. Sen takia en kutsunut häntä siksi.
Rousseau kirjoitti: "Ihminen on syntynyt vapaaksi, ja kaikkialla hän on kahleissa."
Hän unelmoi uudesta yhteiskunnasta, missä ihmiset olivat oman kohtalonsa herroja.
Sama unelma houkutteli laumoittain uudisasukkaita uuteen maailmaan.
Saavuttuaan Amerikkaan elämään työntäiteistä elämää -
moni uudisasukas kyllästyi siihen pian.
Siispä he varastivat ihmisiä Afrikasta tekemään työt heidän puolestaan.
Voisi kuvitella, että Rousseau viittasi juuri näihin ihmisiin,
kun hän puhui kahleista vapautumisesta.
Mutta näin ei ollut. Monen humanistin tavoin hän löysi ovelan porsaanreiän.
Leimaamalla orjat ei-ihmisiksi hänen ei tarvinnut välittää heistä.
Onneksi niinä aikoina uudisasukkaat alkoivat kiinnostua vapaudesta.
Mutta ikävä kyllä heitä ei kiinnostanut orjien vapaus, vaan heidän omansa.
Britannian siirtomaita hallitsi kuningas Yrjö III.
Suhteet vanhan Englannin ja uuden maailman välillä alkoivat viiletä.
Miksi brittien ja amerikkalaisten välille syntyi jännitteitä?
Koska te sanotte "cookie" ja me "biscuit"? Te sanotte "sidewalk", me "pavement"?
Olen huomannut, että suhteissa pienet asiat alkavat käydä hermoille.
Kyse oli jostain pahemmasta. Britit päättivät verottaa siirtokuntia.
Se oli ennennäkemätöntä.
Kyse oli siis rahariidasta.
Vähän niin kuin minä ja eksäni Sean.
Kun haimme takeawaytä, tai takeoutia, kuten te sanotte,
hän halusi aina, että puolitamme laskun.
Hän osti sipulibhajeja, vaikka tiesi minun vihaavan niitä.
Ja hänen hengityksensä alkoi haista. Silti minun piti maksaa puolet.
Se ei ole minusta reilua. Onko sinusta? -Ei oikeastaan.
Professori on puhunut, Sean.
Lopulta Bostonissa vuonna 1773,
ryhmä siirtokuntalaisia päätti iskeä takaisin.
Kun bostonilaiset suuttuivat briteille,
miksi he pitivät neitimäiset teekutsut -
eivätkä tapelleet kunnolla brittimiesten tavoin?
Miksi amerikkalaisia on aina leimannut tietty pelkuruus?
Sen tapahtuman ainoa pelkurimainen piirre -
on se, että he pukeutuivat intiaaneiksi, eivätkä paljastaneet oikeita nimiään.
Mutta menisitkö vapaaehtoisesti vankilaan, jos ei olisi pakko?
Se riippuu laitoksesta.
Teemme halveksunta oli yksi asia,
mutta vielä pahempi isku vasten tissejä oli tulossa.
Vuonna 1776, 13 siirtokunnan johtajat päättivät,
etteivät he enää halunneet olla brittejä, vaan amerikkalaisia.
Tämä valkoinen hetero superyhtye nimeltä Perustajaisät -
luonnosteli historian kuuluisimman eroviestin.
Yhdysvaltain itsenäisyysjulistuksen.
Amerikkalaisille he olivat idoleita. Muille he eivät olleet kovin kummoisia.
Se johti täysimittaiseen sotaan amerikkalaisten ja brittien välillä.
Koska suojavärejä ei ollut vielä keksitty,
sen ajan brittisotilailla oli punaiset takit,
jonka vuoksi heitä ammuttiin tuhansittain, näyttäen upeilta.
Tämä maalaus kuvaa sodan käännekohtaa.
George Washington ylittämässä Delawarejokea.
Hänen piti seistä koko matkan ajan, koska ei ollut varannut istumapaikkaa.
Hän ei pudonnut veteen, mutta ei myöskään auttanut soutamisessa,
mikä oli varmasti ärsyttävää.
Lopulta Washington voitti, ja hänestä tuli Yhdysvaltain ensimmäinen presidentti.
Se oli maailman arvostetuin virka vuoteen 2016 asti.
Washington ja muut perustajaiskät kirjoittivat perustuslain,
uuden valtion ohjekirjan,
joka sisälsi historian merkittävimpiä poliittisia konsepteja.
Olen lukenut jostain, että Amerikka ei ole pelkkä maa, vaan myös idea.
Mutta se on vain maa, vai mitä?
Se on perustettu idean pohjalta.
Se on aina perustunut ideaan siitä,
että se on vapauden maa, kaikille.
Niin, mutta voileivän syöminen on idea. Tai polkupyörän maalaaminen siniseksi.
Tämä… on idea.
Amerikka on vain paikka.
Amerikan vallankumous järisytti koko maapalloa, puhumattakaan planeetasta.
Sillä oli suuri vaikutus Ranskassa,
missä tavallinen ihminen, "homme", joutui rämpimään mudassa,
kun rikkaista oli tullut niin hienoja, että heille oli kehittynyt röyhelöt.
Pian perus-Jacques sai tarpeekseen hallitsijasta kuningas Ludvig XVI:stä -
ja hänen identtisistä vaimoistaan Marie & Toinettesta,
jotka elivät ylellistä elämää köyhien joutuessa elämään kakulla.
Lopulta vuonna 1789 puhkesi yläosaton vallankumous.
Köyhät kaatoivat kuninkaan -
ja keksivät koneen, joka hävittäisi kuninkaalliset maan päältä.
Giljotiini suunniteltiin inhimillisimmäksi tavaksi -
mestata joku ilkkuvan yleisön edessä.
Kuninkaallisen pää työnnettiin tähän aukkoon.
Sitten terävä terä pudotettiin alas niin että pää leikkautui irti
ja lensi kauniissa kaaressa pois ruumiista.
Uhri varmaan luuli päässeensä pakoon,
mutta voitontunne oli lyhytaikainen, koska hetkeä myöhemmin,
hän tömähti naama edellä karkeatekoiseen pajukoriin.
Tässä ei ole pehmustetta,
joten putoamisesta saattoi aiheutua ruhjeita, jopa aivotärähdys.
Pahemminkin olisi voinut olla. Pää olisi voitu tunkea ulos vaunuista,
joka ajoi aivan rakennuksen vierestä.
Giljotiinilla oli kuitenkin iso vaikutus ihmisiin. Etenkin kuningas Ludvigiin.
Päättömänä hän ei enää voinut lisääntyä tai pitää kruunua,
eikä hän saisi töitä muiltakaan aloilta.
Varmaankin siksi hän vetäytyi kokonaan julkisuudesta pian tapahtuneen jälkeen.
Ranskan vallankumous ei ollut ensimmäinen kerta,
kun kansa nousi eliittiä vastaan, eikä ehkä viimeinenkään.
Monissa vallankumouksissa köyhät suistavat rikkaat vallasta.
Pitäisikö miljardööri Elon Muskin olla huolissaan mestatuksi tulemisesta?
Uskon että Ranskan vallankumous -
sai varmasti monet valtaapitävät huolestumaan oman olemassaolonsa puolesta.
Elon Musk voisi kaiketi keksiä koneen, joka mestaisi hänet elektronisesti,
ennen väkijoukon saapumista.
Tiedät tuosta minua enemmän. -Minä vain arvailen.
Ranskalaiset halusivat vahvan miehen puikkoihin.
Sellaisen he saivat keisari Napoleonista.
Tietääksemme hän ei ole sukua keisaripingviinin kanssa.
Napoleonin soti niin valtavia sotia maalla ja merellä,
että niiden uudelleen luominen dokumenttisarjassa on liian kallista.
Ääniefektien laittaminen maalauksen päälle antaa jonkinlaisen käsityksen taistelusta,
mutta keskeinen ainesosa puuttui vieläkin.
Klassisen musiikin ääniraita on ainoa asia,
mikä todella herättää Napoleonin sodat henkiin.
Huomaatteko? Paljon parempi.
Klassista musiikkia paranneltiin muualla Euroopassa -
Beethoven-nimisen säveltäjän toimesta.
Elikö Beethovenin naamassa täysikokoinen hevonen?
Anteeksi, muotoilin tuon huonosti.
Tarkoitan, että oliko Beethoven hyvä säveltäjä?
Oli. Häntä pidetään klassisen musiikin parhaana säveltäjänä kautta aikojen.
Beethoven sävelsi tämän laulun:
Mitä sanoitus tarkoittaa?
Se on hyvin vahva orkesterimotiivi.
Siinä vain toistetaan sanaa "dumb".
Onko se piikki kuuntelijalle, vai tarkoittaako se jotain saksaksi?
Beethovenin sinfoniamusiikki on instrumentaalista.
Sävellyksissä ei ole sanoja.
Mistä sitten tiedämme, mistä ne kertovat? Ne ovat kirjaimellisesti merkityksettömiä.
Tästä huolimatta Beethoven nautti suurta suosiota,
mutta hän koki suuria henkilökohtaisia haasteita.
Onko totta, että uransa viimeisinä vuosina Beethoven oli kuollut?
Hän oli kuuro suurimman osan elämästään. -Ei, vaan kuollut.
Kuollut? -Niin.
Ei.
Tuottaja kirjoitti sen muistiinpanoihin.
Se on varmasti täällä. Anna kun katson.
"Myöhempinä vuosinaan Beethoven oli täysin kuollut."
Täysin kuuro. K-U-U-R-O.
Hän tuli tietysti kuuroksi kuollessaan, mutta oliko hän kuuro eläessään?
Oli, täysin kuuro.
Mutta hän ei siis ollut kuollut eläessään? -Ei.
Mutta miten hän sävelsi kuolleena?
26. maaliskuuta 1827 -
Beethoven todella kuoli, ja hänen neroutensa uskottiin kadonneen ikiajoiksi.
Kunnes nyt.
Piilaakson nerot siirtäneet hänen mielensä -
tähän älykaiuttimeen: B8-Hoven Smart Home+.
Katsotaan toimiiko se.
B8-Hoven, sävellä uusi sinfonia.
Was war das?
Sävellä uusi sinfonia.
Missä olen?
Mitä? Sävellä nyt vain.
Mein Gott, täällä on pimeää.
Miksi puhun englantia? En näe jalkojani.
Soita perjantai-illan soittolistani. -Soitetaan perjantai-illan soittolista.
Miksi teen tätä?
Mein Gott im Himmel, tappakaa minut.
Vain muutamassa sadassa vuodessa ihmiskunta oli käynyt läpi -
valtavia kulttuurisia ja poliittisia vallankumouksia.
Ensi kerralla käsittelen vieläkin suurempaa vallankumousta.
Teollinen vallankumous taottu teräksestä, höyrystä, hiestä,
lentokoneista, junista, autoista ja taas lentokoneista.
Lentokonetta yritettiin rakentaa vuosikausia.
Miksi halusimme niin kovasti valloittaa taivaan?
Siellä ei ole mitään. Ei edes istumapaikkoja.
Tekstitys: Frej Grönholm